Diari Oficial de la Generalitat Valenciana


Sumari del DOGV 4528, del 23-06-2003 (2003/7155)

RESOLUCIÓ d'11 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i la Universitat Internacional Menéndez Pelayo, per a la col·laboració en la realització d'activitats relacionades amb el benestar social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/7155


Data del document
:   11-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * universitat
    * cooperació administrativa
    * benestar social

RESOLUCIÓ d'11 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i la Universitat Internacional Menéndez Pelayo, per a la col·laboració en la realització d'activitats relacionades amb el benestar social. [2003/X7155]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i la Universitat Internacional Menéndez Pelayo, el 8 de maig de 2003, un Conveni per a la col·laboració en la realització d'activitats relacionades amb el benestar social, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0538/2003, i que figura com a annex d'aquesta resolució.
  
València, 11 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Benestar Social de la Generalitat Valenciana i la Universitat Internacional Menéndez Pelayo, per a la col·laboració en la realització d'activitats relacionades amb el benestar social.
  
A la ciutat de València, 8 de maig de 2003
  
Reunits
  
D'una part, l'Honorable senyor Rafael Blasco Castany, conseller de Benestar Social, facultat per a la firma d'este conveni per acord del Govern Valencià de data 15 d'abril de 2003.
  
I, d'una altra part, el senyor José Luis García Delgado, Rector Magnífic de la Universitat Internacional Menéndez Pelayo, en nom i representació d'esta, d'acord amb les atribucions que té conferides per Reial Decret 1920/1995, de 24 de novembre (BOE número 282, de 25 de novembre).
  
Exposen
  
Primer
  
Que un dels objectius que té atribuïts la Conselleria de Benestar Social és arbitrar polítiques que fomenten l'estudi i la investigació en l'àrea del benestar social.
  
Segon
  
Que la Universitat Internacional Menéndez Pelayo ha programat per al 2003 i en el seu Centre de València la realització de les activitats següents:
  
- Seminari internacional sobre La immigració, element integrador de la societat, dirigit pel professor Emili Marín Soriano, director del Programa Diocesano de Atención Social y Pastoral al Inmigrante de Valencia.
  
- Seminari internacional sobre Biotecnologia i Drets Humans, dirigit pels professors D. Jesús Ballesters Llompart, de la Universitat de València, i el senyor Francesco D'Agostino, de la Università di Roma ?Tor Vergata?.
  
Tercer
  
Que, com que és evident per a ambdós parts la conveniència que les polítiques de benestar social de la Generalitat Valenciana en este context convergisquen amb les anàlisis i les propostes que sobre això puguen formular-se en les activitats de la UIMP esmentades en el punt anterior, la Conselleria de Benestar Social ha considerat molt oportú cooperar financerament amb la Universitat Internacional Menéndez Pelayo, subvencionant-li en part la realització de les mateixes.
  
És per això pel que, reconeixent-se ambdós parts amb capacitat legal suficient per a atorgar el present conveni, acorden les clàusules següents
  
Clàusules
  
Primera. Objecte del Conveni
  
L'objecte del present conveni és que la Conselleria de Benestar Social subvencione la Universitat Internacional Menéndez Pelayo la realització de les activitats següents (que tindran lloc en 2003 en el seu Centre de València):
  
- Seminari internacional sobre La immigració, element integrador de la societat, dirigit pel professor Emili Marín Soriano, director del Programa Diocesà d'Atenció Social i Pastoral a l'Immigrant de València.
  
- Seminari internacional sobre Biotecnologia i Drets Humans, dirigit pels professors D. Jesús Ballesters Llompart, de la Universitat de València, i el senyor Francesco D'Agostino, de la Università di Roma ?Tor Vergata?.
  
Segona. Obligacions de la Universitat Internacional Menéndez Pelayo
  
La Universitat Internacional Menéndez Pelayo es compromet, sense perjuí de qualsevol altra obligació que es derive de la legislació a:
  
a) Realitzar les tasques oportunes tendents a l'organització de les activitats esmentades.
  
b) Informar a la Conselleria de Benestar Social sobre l'execució del gasto d'organització d'estes activitats, en particular:
  
· Despeses de viatge, allotjament i manutenció de participants
  
· Honoraris de participants, que s'establiran entre ambdós institucions, determinant-se cada cas de forma individualitzada
  
· Despeses de traducció simultània
  
· Beques d'assistents
  
· Despeses de difusió (publicitat, impremta, programes,?)
  
· Despeses de personal directament atribuïbles a estes activitats
  
· Dossiers
  
· Altres despeses (material fungible, telèfon, fax, correu, hostesses,?)
  
c) fer constar la col·laboració de la Conselleria de Benestar Social en els programes impresos i la publicitat d'estes activitats
  
d) concedir 10 matrícules gratuïtes a la Conselleria de Benestar Social per a l'assistència de les persones que tinga a bé designar en cada una de les activitats objecte d'este conveni
  
e) sotmetre's a les actuacions de control financer que corresponen a la Intervenció General en relació amb la subvenció concedida
  
f) comunicar a la Conselleria de Benestar Social l'obtenció de subvencions o ajudes concedides per a la mateixa finalitat d'este conveni, que procedisquen de qualssevol administracions o ens públics.
  
Tercera. Aportació de la Conselleria de Benestar Social
  
1. L'aportació de la Generalitat Valenciana, a través de la Conselleria de Benestar Social, ascendix a un màxim de 24.040 euros (vint-i-quatre mil quaranta euros).
  
2. L'aportació esmentada anirà a càrrec de l'aplicació pressupostària 97.13.61.5335.895.61.0, codi de línia T5342000, del pressupost de gastos per al 2003.
  
3. Els ingressos es realitzaran en el compte corrent número 7984180244 del Banc d'Espanya (Codi de Banc 9000), en l'Oficina Principal (Codi d'Agència 0001), en el carrer d'Alcalà 50 de Madrid, a nom de la Universitat Internacional Menéndez Pelayo, Secció d'Organismes Autònoms.
  
Quarta. Incompatibilitats
  
L'import de la subvenció concedida per mitjà del present conveni no podrà superar, en cap cas, aïlladament o en concurrència amb altres ajudes o subvencions d'altres administracions o ens públics, el cost de les activitats que ha de desenrotllar la Universitat Menéndez Pelayo, en relació amb l'objecte d'este conveni.
  
Quinta. Modalitat de pagament
  
1. El pagament de l'aportació de la Generalitat Valenciana es farà de la següent forma:
  
· Un 40% de l'import del Conveni a la firma del mateix, sense que siga necessària la prèvia constitució de fiança per l'esmentat import, atés que com a institució universitària pública adscrita al Ministeri d'Educació i Cultura, la Universitat Internacional Menéndez Pelayo està exempta d'esta obligació.
  
· un 20% s'abonarà després de l'aportació i de la comprovació de la documentació justificativa de l'efectiva i la correcta aplicació del 40% lliurat anteriorment, i independentment que s'haja realitzat la trobada objecte del conveni o que estiga en preparació.
  
· el 40% restant, o la quantia que falte aportar, una vegada es justifique la totalitat dels gastos realitzats i el compliment d'allò que s'ha conveniat.
  
La justificació dels fons lliurats consistirà en la presentació de documents acreditatius del pagament, per part de la Universitat Internacional Menéndez Pelayo, de gastos de naturalesa corrent, generats per la realització de l'objecte del present Conveni. Les factures o justificants presentats hauran de ser originals o fotocòpies degudament confrontades i corresponents a l'exercici 2003; en el cas de factures, estes es presentaran d'acord amb allò que establix el RD 2402/85 de 18 de desembre, que regula el deure d'expedir factura per empresaris i professionals.
  
La justificació haurà de realitzar-se amb anterioritat al dia 10 de desembre del 2003.
  
Sexta. Resolució
  
El Govern Valencià, a proposta de la Conselleria de Benestar Social, podrà resoldre el present conveni si les activitats objecte del mateix no es realitzen dins de l'exercici de 2003, per causa imputable a l'entitat col·laboradora.
  
Sèptima Vigència
  
El present conveni tindrà un període de vigència durant l'exercici 2003.
  
Octava. Normes
  
En allò no previst en este conveni seran aplicables el text refós de la Llei d'Hisenda pública de la Generalitat Valenciana, aprovat pel Decret Legislatiu de 26 de juny de 1991 i, supletòriament, pel text refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.
  
Ambdós parts, i en la representació que tenen cada un dels compareixents, una vegada llegit el present document, i en prova de conformitat amb el seu íntegre contingut, subscriuen i firmen en dos exemplars, al lloc i en la data al principi indicats.
  
El conseller de Benestar Social,
  
RAFAEL BLASCO CASTANY
  
El rector de la Universitat Internacional Menéndez Pelayo,
  
JOSÉ LUIS GARCÍA DELGADO